title: Provedbena uredba Komisije (EU) 2016/1935 оd 4. studenoga 2016. o odobrenju kalcijeva dihidroksida (hidratizirano vapno) kao postojeće aktivne tvari za uporabu u biocidnim proizvodima vrste 2 i 3 (Tekst značajan za EGP )

text:
               5.11.2016

               HR

               Službeni list Europske unije

               L 299/45

         PROVEDBENA UREDBA KOMISIJE (EU) 2016/1935
   оd 4. studenoga 2016.
   o odobrenju kalcijeva dihidroksida (hidratizirano vapno) kao postojeće aktivne tvari za uporabu u biocidnim proizvodima vrste 2 i 3
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje kalcijev dihidroksid (hidratizirano vapno).

               (2)

               Kalcijev dihidroksid (hidratizirano vapno) ocijenjen je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u proizvodima vrste 2, „Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama”, i vrste 3, „Biocidni proizvodi u veterinarskoj higijeni”, kako su utvrđene u Prilogu V. toj direktivi, što odgovara proizvodima vrste 2 odnosno 3, kako su utvrđene u Prilogu V. Uredbi (EU) br. 528/2012.

               (3)

               Ujedinjena Kraljevina imenovana je nadležnim ocjenjivačkim tijelom te je 19. rujna 2011. podnijela izvješća o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode sastavio je mišljenje Europske agencije za kemikalije 14. travnja 2016., uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjima može se očekivati da će biocidni proizvodi vrste 2 i 3 koji sadržavaju kalcijev dihidroksid (hidratizirano vapno) ispuniti zahtjeve iz članka 5. Direktive 98/8/EZ ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti kalcijev dihidroksid (hidratizirano vapno) za uporabu u biocidnim proizvodima vrste 2 i 3, podložno određenim specifikacijama i uvjetima.

               (7)

               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.

               (8)

               Mjere predviđene ovom uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Kalcijev dihidroksid (hidratizirano vapno) odobrava se kao aktivna tvar za uporabu u biocidnim proizvodima vrste 2 i 3, podložno specifikacijama i uvjetima iz priloga.
   Članak 2.
   Ova uredba stupa na snagu dvadesetog dana od dana objave u Službenom listu Europske unije.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebne odredbe

                  Kalcijev dihidroksid (hidratizirano vapno)

                  Kemijski naziv prema IUPAC-u:
                  Kalcijev dihidroksid
                  EZ br.: 215-137-3
                  CAS br.: 1305-62-0

                  800 g/kg
                  (vrijednost navodi sadržaj Ca izražen kao Ca(OH)2)

                  1. svibnja 2018.

                  30. travnja 2028.

                  2

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za procijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.

                  3

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za procijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) br. 327/2013 od 8. travnja 2013. o razvrstavanju određene robe u kombiniranu nomenklaturu

text:
               02/Sv. 024

               HR

               Službeni list Europske unije

               95

         32013R0327

               L 102/8

               SLUŽBENI LIST EUROPSKE UNIJE

               08.04.2013.

      PROVEDBENA UREDBA KOMISIJE (EU) br. 327/2013
   od 8. travnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, s ciljem primjene tarifa ili drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.

               (4)

               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2013.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Naziv proizvoda

               Razvrstavanje (oznaka KN)

               Razlozi

               (1)

               (2)

               (3)

               Proizvod predstavljen u obliku svitaka (18 mm × 200 mm), pripremljen u pakiranja za pojedinačnu prodaju, u kutiji koja sadrži 10 svitaka. Svaki svitak teži 28 g i sastoji se od sljedećih sastavnih dijelova (mas. %):

                           —

                           sušenih listova divljeg pelina (Artemisia vulgaris)

                           95

                           —

                           ostalih sušenih biljaka (poput kadulje)

                           5

                     Proizvod se upotrebljava za liječenje bolesnika: svici se upale i prislone uz kožu bolesnika na određenim akupunkturnim točkama te se spaljuju da se stvori toplina koja prodire duboko.

               1404 90 00

               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, dodatnom napomenom 1. uz poglavlje 30. i tekstom oznaka KN 1404 i 1404 90 00.
               Proizvod se sastoji od različitih vrsta biljaka. Zbog toga je isključeno razvrstavanje kao biljke i dijelovi biljaka vrste pod tarifni broj 1211 (vidjeti također Napomene s objašnjenjem Harmoniziranog sustava uz tarifni broj 1211).
               Proizvod nije namijenjen za ljudsku potrošnju. Zbog toga je isključeno razvrstavanje pod tarifni broj 2106.
               Proizvod ne ispunjava zahtjeve dodatne napomene 1. uz poglavlje 30. Zbog toga se ne može razvrstati pod tarifni broj 3004 kao biljni ili homeopatski medicinski pripravak.
               Proizvod se ne upotrebljava kao parfumerijski, kozmetički ili toaletni pripravci. Zbog toga je isključeno razvrstavanje pod tarifni broj 3307.
               Proizvod se stoga razvrstava kao biljni proizvodi, nespomenuti niti uključeni na drugom mjestu, pod oznaku KN 1404 90 00.


title: Provedbena uredba Komisije (EU) 2016/1369 оd 11. kolovoza 2016. o izmjeni Provedbene uredbe (EU) 2016/388 o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije

text:
                  12.8.2016

                  HR

                  Službeni list Europske unije

                  L 217/4

            PROVEDBENA UREDBA KOMISIJE (EU) 2016/1369
      оd 11. kolovoza 2016.
      o izmjeni Provedbene uredbe (EU) 2016/388 o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna antidampinška uredba”), a posebno njezin članak 9. stavak 4.,
      budući da:

                  (1)

                  Dana 20. prosinca 2014. Europska komisija („Komisija”) pokrenula je antidampinški ispitni postupak povezan s uvozom u Uniju cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije. Komisija je 11. ožujka 2015. pokrenula antisubvencijski ispitni postupak povezan s uvozom u Uniju istog proizvoda podrijetlom iz Indije.

                  (2)

                  Komisija je 18. rujna 2015. donijela Provedbenu uredbu (EU) 2015/1559 (2) („Privremena antidampinška uredba”). Komisija nije uvela privremenu kompenzacijsku pristojbu na uvoz cijevi od duktilnog lijevanog željeza podrijetlom iz Indije.

                  (3)

                  Komisija je 17. ožujka 2016. donijela Provedbenu uredbu (EU) 2016/388 (3) („Konačna antidampinška uredba”) i Provedbenu uredbu (EU) 2016/387 (4) („Konačna kompenzacijska uredba”).

                  (4)

                  U skladu s Osnovnom antidampinškom uredbom i Uredbom (EU) 2016/1037 Europskog parlamenta i vijeća (5) („Osnovna antisubvencijska uredba”) izvozne subvencije i dampinške marže ne mogu se kumulirati jer izvozne subvencije uzrokuju damping. Izvozne subvencije snižavaju izvozne cijene i povećavaju dampinške marže. Stoga je Komisija uzela u obzir činjenicu da su od ispitanih programa subvencija tri bila izvozne subvencije. Komisija je u antidampinškom ispitnom postupku smanjila konačne antidampinške pristojbe za iznose izvoznih subvencija utvrđenih u paralelnom antisubvencijskom ispitnom postupku (6).

                  (5)

                  U Konačnoj antidampinškoj uredbi (7) konačna antidampinška pristojba utvrđena je na 0 % za Electrosteel Castings Ltd („ECL”) i na 14,1 % za Jindal Saw Ltd („Jindal”) i sva ostala trgovačka društva. U istoj je Uredbi (8) dampinška marža utvrđena na 4,1 % za ECL i na 19,0 % za Jindal i sva ostala trgovačka društva. Stoga je uvedena konačna antidampinška pristojba bila ispod razine konačne dampinške marže utvrđene za ta dva društva.

                  (6)

                  Člankom 2. Konačne antidampinške uredbe propisano je da se osigurani iznosi koji premašuju kombinirane stope antidampinških pristojbi i kompenzacijskih pristojbi oslobađaju. Međutim nekoliko je nacionalnih carinskih tijela Komisiji naznačilo da ta odredba u svojem trenutačnom obliku može dovesti do zabune kad je riječ o stvarnoj provedbi u specifičnim okolnostima predmeta.

                  (7)

                  Stoga bi članak 2. Konačne antidampinške uredbe trebalo izmijeniti tako da bude jasno da treba osloboditi samo osigurane iznose koji premašuju dampinšku maržu jer nisu uvedene privremene kompenzacijske pristojbe.

                  (8)

                  Ako iznos privremenih pristojbi koji je konačno naplaćen na temelju članka 2. Konačne antidampinške uredbe premašuje dospjeli iznos na temelju ove uredbe, taj bi iznos trebalo vratiti ili otpustiti.

                  (9)

                  U pogledu predmetnog proizvoda, Komisija je isključila cijevi od duktilnog lijevanog željeza bez unutarnje i vanjske obloge („neobložene cijevi”) iz predmetnog proizvoda u konačnoj antidampinškoj i kompenzacijskoj uredbi (9). Komisija smatra da je primjereno pratiti uvoz neobloženih cijevi u Uniju. Stoga će se odrediti zasebne oznake TARIC za neobložene cijevi.

                  (10)

                  Ta je izmjena dana na uvid zainteresiranim stranama te im je bilo omogućeno iznošenje primjedbi. Nije primljena ni jedna primjedba s prigovorom na izmjenu.

                  (11)

                  Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

            DONIJELA JE OVU UREDBU:
      Članak 1.
      Provedbena uredba (EU) 2016/388 mijenja se kako slijedi:

                  1.

                  Članak 2. zamjenjuje se sljedećim:
                  „Članak 2.
                  Iznosi osigurani privremenim antidampinškim pristojbama na temelju Provedbene uredbe (EU) 2015/1559 konačno se naplaćuju prema sljedećim stopama, koje su jednake utvrđenim konačnim dampinškim maržama:

                              Trgovačko društvo

                              Electrosteel Castings Ltd

                              4,1 %

                              Jindal Saw Limited

                              19 %

                              Sva ostala društva

                              19 %”

                  2.

                  Umeću se sljedeći članci 1.a i 1.b:
                  „Članak 1.a
                  Cijevi od duktilnog lijevanog željeza bez unutarnje i vanjske obloge (‘neobložene cijevi’) obuhvaćene su oznakama TARIC 7303001020 i 7303009020.
                  Članak 1.b
                  Iznos pristojbi koje su plaćene ili knjižene u računima u skladu s člankom 2., a koji premašuje iznose utvrđene u skladu s člankom 1., vraća se ili otpušta.
                  Zahtjevi za povrat ili otpust upućuju se nacionalnim carinskim tijelima u skladu s primjenjivim carinskim zakonodavstvom u roku predviđenom člankom 236. Uredbe Vijeća (EEZ) br. 2913/92 (*) i člankom 121. Uredbe (EU) br. 952/2013 Europskog parlamenta i Vijeća (**).

                     (*)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.)."

                     (**)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).”"

            Članak 2.
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se retroaktivno od 19. ožujka 2016., uz iznimku utvrđivanja oznaka TARIC 7303001020 i 7303009020.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. kolovoza 2016.

               Za Komisiju

               Predsjednik

            Jean-Claude JUNCKER

         (1)  SL L 176, 30.6.2016., str. 21.

         (2)  Provedbena uredba Komisije (EU) 2015/1559 оd 18. rujna 2015. o uvođenju privremene antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 244, 19.9.2015., str. 25.).

         (3)  Provedbena uredba Komisije (EU) 2016/388 оd 17. ožujka 2016. o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 53.).

         (4)  Provedbena uredba Komisije (EU) 2016/387 оd 17. ožujka 2016. o uvođenju konačne kompenzacijske pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 1.).

         (5)  Uredba (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (SL L 176, 30.6.2016., str. 55.).

         (6)  Vidjeti uvodnu izjavu 160. Konačne antidampinške uredbe.

         (7)  Vidjeti članak 1. stavak 2. Konačne antidampinške uredbe.

         (8)  Vidjeti uvodnu izjavu 160. Konačne antidampinške uredbe.

         (9)  Vidjeti članak 1. i uvodne izjave 13.–18. konačne antidampinške uredbe i članak 1. i uvodne izjave 24.–29. konačne kompenzacijske uredbe.


title: Provedbena uredba Komisije (EU) 2015/2067 оd 17. studenoga 2015. o utvrđivanju, u skladu s Uredbom (EU) br. 517/2014 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije fizičkih osoba u pogledu nepokretne rashladne i klimatizacijske opreme i dizalica topline te rashladnih jedinica kamiona hladnjača i prikolica hladnjača koji sadržavaju fluorirane stakleničke plinove, kao i certifikacije poduzeća u pogledu nepokretne rashladne i klimatizacijske opreme i dizalica topline koji sadržavaju fluorirane stakleničke plinove (Tekst značajan za EGP)

text:
               18.11.2015

               HR

               Službeni list Europske unije

               L 301/28

         PROVEDBENA UREDBA KOMISIJE (EU) 2015/2067
   оd 17. studenoga 2015.
   o utvrđivanju, u skladu s Uredbom (EU) br. 517/2014 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije fizičkih osoba u pogledu nepokretne rashladne i klimatizacijske opreme i dizalica topline te rashladnih jedinica kamiona hladnjača i prikolica hladnjača koji sadržavaju fluorirane stakleničke plinove, kao i certifikacije poduzeća u pogledu nepokretne rashladne i klimatizacijske opreme i dizalica topline koji sadržavaju fluorirane stakleničke plinove
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 10. stavak 12.,
   budući da:

               (1)

               Uredba (EU) br. 517/2014 uključuje obveze u pogledu certifikacije poduzeća i fizičkih osoba. Za razliku od Uredbe (EZ) br. 842/2006 Europskog parlamenta i Vijeća (2), s obzirom na certifikaciju fizičkih osoba, obuhvaćena oprema uključuje i rashladne jedinice kamiona hladnjača i prikolica hladnjača. Uredba (EU) br. 517/2014 uključuje i zahtjeve za sadržaj programa certifikacije koji obuhvaća informacije o relevantnim tehnologijama za zamjenu ili smanjenje upotrebe fluoriranih stakleničkih plinova te o sigurnom rukovanju tim tehnologijama.

               (2)

               Stoga je za potrebe primjene članka 10. Uredbe (EU) br. 517/2014 potrebno ažurirati minimalne zahtjeve u pogledu opsega aktivnosti te obuhvaćenih vještina i znanja utvrđivanjem modaliteta certifikacije i uvjeta za uzajamno priznavanje.

               (3)

               Kako bi se uzeli u obzir postojeći sustavi kvalifikacije i certifikacije, osobito oni doneseni na temelju Uredbe (EZ) br. 842/2006 koja je u međuvremenu stavljena izvan snage, te zahtjevi utvrđeni u Uredbi Komisije (EZ) br. 303/2008 (3), ti bi zahtjevi u najvećoj mogućoj mjeri trebali biti uvršteni u ovu Uredbu.

               (4)

               Uredbu (EZ) br. 303/2008 potrebno je stoga staviti izvan snage.

               (5)

               Kako bi države članice imale vremena da svoje programe certifikacije za fizičke osobe prilagode tako da obuhvaćaju aktivnosti koje se odnose na rashladne jedinice kamiona hladnjača i prikolica hladnjača, primjereno je da bi se uvjet o posjedovanju certifikata u skladu s ovom Uredbom trebao primjenjivati od 1. srpnja 2017. u pogledu aktivnosti koje se odnose na rashladne jedinice kamiona hladnjača i prikolica hladnjača.

               (6)

               Mjere predviđene ovom Uredbom u skladu su s mišljenjem odbora osnovanog člankom 24. Uredbe (EU) br. 517/2014,

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju minimalni zahtjevi za certifikaciju fizičkih osoba koje obavljaju aktivnosti iz članka 2. stavka 1. u pogledu rashladnih jedinica kamiona hladnjača i prikolica hladnjača, nepokretne rashladne i klimatizacijske opreme i dizalica topline koji sadržavaju fluorirane stakleničke plinove, te za certifikaciju poduzeća koja obavljaju aktivnosti iz članka 2. stavka 2. u pogledu nepokretne rashladne i klimatizacijske opreme te dizalica topline koji sadržavaju fluorirane stakleničke plinove, kao i uvjeti za uzajamno priznavanje certifikata izdanih u skladu s tim zahtjevima.
   Članak 2.
   Područje primjene
   1.   Ova se Uredba primjenjuje na fizičke osobe koje obavljaju sljedeće aktivnosti:

               (a)

               provjeru propuštanja opreme koja sadržava fluorirane stakleničke plinove u količinama od 5 tona ekvivalenta CO2 ili više koji se ne nalaze u pjenama, osim ako je takva oprema hermetički zatvorena, označena je kao takva i sadržava fluorirane stakleničke plinove u količinama manjima od 10 tona ekvivalenta CO2;

               (b)

               prikupljanje;

               (c)

               ugradnju;

               (d)

               popravak, održavanje ili servisiranje;

               (e)

               stavljanje izvan pogona.

         2.   Primjenjuje se i na poduzeća koja obavljaju sljedeće aktivnosti koje se odnose na nepokretnu rashladnu i klimatizacijsku opremu i dizalice topline za druge strane:

               (a)

               ugradnju;

               (b)

               popravak, održavanje ili servisiranje;

               (c)

               stavljanje izvan pogona.

         3.   Ova se Uredba ne primjenjuje na aktivnosti proizvodnje i popravaka koje se obavljaju na lokaciji proizvođača na opremi iz članka 1.
   Članak 3.
   Certifikacija fizičkih osoba
   1.   Fizičke osobe koje obavljaju aktivnosti iz članka 2. stavka 1. moraju posjedovati certifikat iz članka 4. za odgovarajuću kategoriju kako je određeno u stavku 2. ovog članka.
   2.   Certifikati kojima se potvrđuje da nositelj ispunjava zahtjeve za obavljanje jedne ili više aktivnosti iz članka 2. stavka 1. daju se za sljedeće kategorije fizičkih osoba:

               (a)

               nositelji certifikata I. kategorije mogu obavljati sve aktivnosti predviđene člankom 2. stavkom 1.;

               (b)

               nositelji certifikata II. kategorije mogu obavljati aktivnosti predviđene člankom 2. stavkom 1. točkom (a) pod uvjetom da to ne dovede do prekida rashladnog kruga koji sadržava fluorirane stakleničke plinove. Nositelji certifikata II. kategorije mogu obavljati aktivnosti predviđene člankom 2. stavkom 1. točkama (b), (c), (d) i (e) u odnosu na opremu iz članka 1. koja sadržava manje od 3 kilograma fluoriranih stakleničkih plinova ili, ako je riječ o hermetički zatvorenim sustavima koji su tako i označeni, manje od 6 kilograma fluoriranih stakleničkih plinova;

               (c)

               nositelji certifikata III. kategorije mogu obavljati aktivnost predviđenu člankom 2. stavkom 1. točkom (b) u odnosu na opremu iz članka 1. koja sadržava manje od 3 kilograma fluoriranih stakleničkih plinova ili, ako je riječ o hermetički zatvorenim sustavima koji su tako i označeni, manje od 6 kilograma fluoriranih stakleničkih plinova;

               (d)

               nositelji certifikata IV. kategorije mogu obavljati aktivnost predviđenu člankom 2. stavkom 1. točkom (a) pod uvjetom da to ne dovede do prekida rashladnog kruga koji sadržava fluorirane stakleničke plinove.

         3.   Stavak 1. ne primjenjuje se na fizičke osobe koje obavljaju:

               (a)

               tvrdo lemljenje, lemljenje ili zavarivanje dijelova sustava ili opreme u kontekstu jedne od aktivnosti iz članka 2. stavka 1., koje za obavljanje tih aktivnosti posjeduju kvalifikacije propisane nacionalnim zakonodavstvom, pod uvjetom da ih nadzire osoba koja posjeduje certifikat o osposobljenosti za relevantnu aktivnost i koja je u potpunosti odgovorna za pravilno obavljanje aktivnosti;

               (b)

               prikupljanje fluoriranih stakleničkih plinova iz opreme obuhvaćene Direktivom 2012/19/EU Europskog parlamenta i Vijeća (4) s manje od 3 kilograma i manje od 5 tona ekvivalenta CO2 fluoriranih stakleničkih plinova u punjenju, koje se obavlja u objektima na koje se odnosi dozvola u skladu s člankom 9. stavcima 1. i 2. te Direktive, pod uvjetom da su zaposlene u poduzeću koje posjeduje dozvolu te da su završile tečaj osposobljavanja za stjecanje minimalnih vještina i znanja koji odgovaraju III. kategoriji kako je određeno u Prilogu I. ovoj Uredbi, što se dokazuje potvrdom o stručnoj osposobljenosti koju izdaje nositelj dozvole.

         4.   Fizičke osobe koje obavljaju jednu od aktivnosti iz članka 2. stavka 1. ne podliježu zahtjevu utvrđenom u stavku 1. ovog članka pod uvjetom da ispunjavaju sljedeće uvjete:

               (a)

               upisane su na tečaj osposobljavanja u svrhu stjecanja certifikata koji se odnosi na relevantnu aktivnost; i

               (b)

               obavljaju aktivnost pod nadzorom osobe koja posjeduje certifikat o osposobljenosti za tu aktivnost i koja je u potpunosti odgovorna za pravilno obavljanje aktivnosti.

         Odstupanje predviđeno prvim podstavkom primjenjuje se na razdoblja potrošena na obavljanje aktivnosti iz članka 2. stavka 1. koja ukupno traju najviše 24 mjeseca.
   Članak 4.
   Certifikati za fizičke osobe
   1.   Certifikacijsko tijelo iz članka 7. izdaje fizičkim osobama koje su položile teorijski i praktični ispit u organizaciji evaluacijskoga tijela iz članka 8. certifikat za određenu kategoriju koji se odnosi na minimalne vještine i znanja utvrđene u Prilogu I.
   2.   Certifikat sadržava najmanje sljedeće:

               (a)

               naziv certifikacijskog tijela, puno ime nositelja, broj certifikata i datum isteka ako postoji;

               (b)

               kategoriju certifikacije fizičkih osoba kako je navedena u članku 3. stavku 2. i s njom povezane aktivnosti koje nositelj certifikata ima pravo obavljati, a prema potrebi se navodi odgovarajuća oprema;

               (c)

               datum izdavanja i potpis izdavatelja.

         3.   Ako postojeći sustav certifikacije koji se temelji na polaganju ispita obuhvaća minimalne vještine i znanja utvrđene u Prilogu I. za određenu kategoriju i ispunjava zahtjeve iz članaka 7. i 8., ali povezana potvrda ne sadržava elemente utvrđene u stavku 2. ovog članka, certifikacijsko tijelo iz članka 7. može nositelju navedene kvalifikacije izdati certifikat za odgovarajuću kategoriju bez ponavljanja ispita.
   4.   Ako postojeći sustav certifikacije za fizičke osobe koje obavljaju jednu ili više aktivnosti predviđenih člankom 2. stavkom 1. u odnosu na rashladne jedinice kamiona hladnjača i prikolica hladnjača, koji se temelji na polaganju ispita, ispunjava zahtjeve iz članaka 7. i 8. te djelomično obuhvaća minimalne vještine za određenu kategoriju kako je utvrđeno u Prilogu I., certifikacijska tijela mogu izdati certifikat za odgovarajuću kategoriju pod uvjetom da kandidat zadovolji na dodatnom ispitu znanja i vještina koji nisu obuhvaćeni postojećom certifikacijom, a koji provodi evaluacijsko tijelo iz članka 8.
   Članak 5.
   Certifikacija poduzeća
   Poduzeća iz članka 2. stavka 2. moraju posjedovati certifikat iz članka 6.
   Članak 6.
   Certifikati za poduzeća
   1.   Certifikacijsko tijelo iz članka 7. poduzeću izdaje certifikat za jednu ili više aktivnosti iz članka 2. stavka 2. pod uvjetom da poduzeće ispunjava sljedeće zahtjeve:

               (a)

               zapošljava fizičke osobe certificirane u skladu s člankom 3. za aktivnosti za koje je certifikacija propisana, u broju koji je dovoljan za očekivani opseg aktivnosti;

               (b)

               može dokazati da su fizičkim osobama koje obavljaju aktivnosti za koje je propisana certifikacija dostupni potrebni alati i postupci.

         2.   Certifikat sadržava najmanje sljedeće:

               (a)

               naziv certifikacijskog tijela, puno ime nositelja, broj certifikata i datum isteka ako postoji;

               (b)

               aktivnosti koje nositelj certifikata ima pravo obavljati, uz navođenje najveće količine punjenja odgovarajuće opreme, izražene u kilogramima;

               (c)

               datum izdavanja i potpis izdavatelja.

         Članak 7.
   Certifikacijsko tijelo
   1.   Certifikacijsko tijelo predviđeno je nacionalnim pravom, ili ga određuje nadležno tijelo države članice ili druga tijela koja imaju ovlasti za to, kao tijelo koje smije izdavati certifikate fizičkim osobama ili poduzećima koji sudjeluju u jednoj ili više aktivnosti iz članka 2.
   Certifikacijsko tijelo neovisno je i nepristrano u izvršavanju svojih aktivnosti.
   2.   Certifikacijsko tijelo utvrđuje i primjenjuje postupke za izdavanje, suspendiranje i opoziv certifikata.
   3.   Certifikacijsko tijelo vodi evidenciju na temelju koje se može provjeriti status certificirane osobe ili poduzeća. Evidencijom se dokazuje da je postupak certifikacije stvarno proveden. Evidencija se čuva najmanje pet godina.
   Članak 8.
   Evaluacijsko tijelo
   1.   Evaluacijsko tijelo koje je imenovalo nadležno tijelo države članice ili druga tijela koja imaju ovlasti za to organizira ispite za fizičke osobe iz članka 2. stavka 1. Certifikacijsko tijelo iz članka 7. može ispunjavati uvjete da bude i evaluacijsko tijelo. Evaluacijsko tijelo neovisno je i nepristrano u izvršavanju svojih aktivnosti.
   2.   Ispiti se planiraju i strukturiraju na način kojim se osigurava da su obuhvaćene minimalne vještine i znanja utvrđeni u Prilogu I.
   3.   Evaluacijsko tijelo donosi postupke izvješćivanja i vodi evidenciju radi dokumentiranja pojedinačnih i sveukupnih rezultata evaluacije.
   4.   Evaluacijsko tijelo osigurava da ispitivači koji provode pojedine testove posjeduju potrebno znanje o relevantnim ispitnim metodama i ispitnim dokumentima kao i primjerenu stručnost u području koje se ispituje. Također, ono osigurava da su pri praktičnim testovima dostupni potrebna oprema, alati i materijali.
   Članak 9.
   Obavješćivanje
   1.   Do 1. siječnja 2017. države članice obavješćuju Komisiju o nazivima i podacima za kontakt tijelâ za certifikaciju fizičkih osoba i poduzeća obuhvaćenih člankom 7. te o nazivima certifikata za fizičke osobe koje ispunjavaju zahtjeve iz članka 4. i za poduzeća koja ispunjavaju zahtjeve iz članka 6., primjenom formata uspostavljenog Provedbenom uredbom Komisije (EU) 2015/2065 (5).
   2.   Obavijest koju dostavljaju na temelju stavka 1. države članice ažuriraju novim relevantnim informacijama te je dostavljaju Komisiji bez odlaganja.
   Članak 10.
   Uvjeti za uzajamno priznavanje
   1.   Uzajamno priznavanje certifikata izdanih u drugim državama članicama primjenjuje se samo na certifikate izdane u skladu s člankom 4. za fizičke osobe i člankom 6. za poduzeća.
   2.   Države članice mogu zahtijevati od nositelja certifikata izdanih u drugoj državi članici da osiguraju prijevod certifikata na drugi službeni jezik Unije.
   Članak 11.
   Stavljanje izvan snage
   Uredba (EZ) br. 303/2008 stavlja se izvan snage.
   Upućivanja na Uredbu (EZ) br. 303/2008 koja se stavlja izvan snage smatraju se upućivanjima na ovu Uredbu i čitaju se u skladu s korelacijskom tablicom u Prilogu II.
   Članak 12.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Međutim, članak 3. stavak 1. primjenjuje se od 1. srpnja 2017. na fizičke osobe koje obavljaju jednu ili više aktivnosti predviđenih člankom 2. stavkom 1. u odnosu na rashladne jedinice kamiona hladnjača i prikolica hladnjača.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 150, 20.5.2014., str. 195.

      (2)  Uredba (EZ) br. 842/2006 Europskog parlamenta i Vijeća od 17. svibnja 2006. o određenim fluoriranim stakleničkim plinovima (SL L 161, 14.6.2006., str. 1.).

      (3)  Uredba Komisije (EZ) br. 303/2008 od 2. travnja 2008. o utvrđivanju, u skladu s Uredbom (EZ) br. 842/2006 Europskog parlamenta i Vijeća, minimalnih zahtjeva i uvjeta za uzajamno priznavanje certifikacije poduzeća i osoblja u pogledu nepokretne rashladne i klimatizacijske opreme i dizalica topline koji sadrže određene fluorirane stakleničke plinove (SL L 92, 3.4.2008., str. 3.).

      (4)  Direktiva 2012/19/EU Europskog parlamenta i Vijeća od 4. srpnja 2012. o otpadnoj električnoj i elektroničkoj opremi (OEEO) (SL L 197, 24.7.2012., str. 38.).

      (5)  Provedbena uredba Komisije (EU) 2015/2065 od 17. studenoga 2015. o utvrđivanju, u skladu s Uredbom (EU) br. 517/2014 Europskog parlamenta i Vijeća, formata koji države članice upotrebljavaju za obavješćivanje o svojim programima osposobljavanja i certifikacije (vidjeti str. 14. ovog Službenog lista).

      PRILOG I.

         Minimalni zahtjevi u pogledu vještina i znanja koje evaluacijska tijela trebaju obuhvatiti

                  1.

                  Ispit za svaku od kategorija iz članka 3. stavka 2. sastoji se od sljedećeg:

                              (a)

                              teorijskog testa s jednim ili više pitanja kojima se ispituje ta vještina ili znanje, označenog slovom (T) u stupcima kategorije;

                              (b)

                              praktičnog testa u kojem kandidat obavlja određeni zadatak upotrebom odgovarajućih materijala, alata i opreme, označenog slovom (P) u stupcima kategorije.

                  2.

                  Ispit obuhvaća svaku od skupina vještina i znanja pod brojevima 1, 2, 3, 4, 5, 10 i 11.

                  3.

                  Ispit obuhvaća najmanje jednu od skupina vještina i znanja pod brojevima 6, 7, 8 i 9. Prije ispita kandidat ne zna koja će se od te četiri komponente ispitivati.

                  4.

                  Ako jedno polje u stupcima kategorije odgovara većem broju polja (nekoliko vještina i znanja) u stupcu vještine i znanja, to znači da tijekom ispita nije neophodno provjeravati sve vještine i znanja.

                  KATEGORIJE

                  VJEŠTINE I ZNANJA

                  I.

                  II.

                  III.

                  IV.

                  1.

                     Osnove termodinamike

                  1.01.

                  Poznavanje osnovnih jedinica prema normi ISO, npr. za temperaturu, tlak, masu, gustoću, energiju

                  T

                  T

                  —

                  T

                  1.02.

                  Razumijevanje osnova teorije rashladnih sustava: osnove termodinamike (ključni izrazi, parametri i procesi kao što su: pregrijavanje, visokotlačna strana rashladnog sustava, toplina oslobođena kompresijom, entalpija, rashladni učinak, niskotlačna strana rashladnog sustava, pothlađenje), svojstva i termodinamičke pretvorbe rashladnih sredstava uključujući utvrđivanje zeotropnih mješavina i stanja fluida

                  T

                  T

                  —

                  —

                  1.03.

                  Primjena relevantnih tablica i dijagrama i njihovo tumačenje u kontekstu provjere neizravnog propuštanja (uključujući provjeru dobrog rada sustava): dijagram log p/h, tablice zasićenosti rashladnog sredstva, dijagram jednoga kompresijskog rashladnog ciklusa

                  T

                  T

                  —

                  —

                  1.04.

                  Opis funkcije glavnih komponenti sustava (kompresor, isparivač, kondenzator, termostatski ekspanzijski ventili) i termodinamičkih pretvorbi rashladnog sredstva

                  T

                  T

                  —

                  —

                  1.05.

                  Poznavanje osnova rada sljedećih komponenti koje se upotrebljavaju u rashladnom sustavu te njihove uloge i važnosti za sprečavanje propuštanja rashladnog sredstva: (a) ventila (kugličnih ventila, membranskih ventila, zapornih ventila, rasteretnih ventila), (b) uređaja za regulaciju temperature i tlaka, (c) pokaznih stakala i pokazivača vlage, (d) uređaja za kontrolu odleđivanja, (e) zaštita sustava, (f) mjernih uređaja, npr. cijevnog termometra, (g) sustava regulacije ulja, (h) posuda, (i) odvajača tekućina i ulja

                  —

                  —

                  —

                  1.06.

                  Poznavanje specifičnog ponašanja, fizičkih parametara, otopina, sustava, odstupanja zamjenskih rashladnih sredstava u rashladnom ciklusu i komponenti za njihovu upotrebu

                  T

                  T

                  T

                  T

                  2.

                     Učinak rashladnog sredstva na okoliš i odgovarajući propisi o okolišu

                  2.01.

                  Osnovno znanje o politici EU-a i o međunarodnoj politici o klimatskim promjenama, uključujući Okvirnu konvenciju Ujedinjenih naroda o promjeni klime

                  T

                  T

                  T

                  T

                  2.02.

                  Osnovno znanje o pojmu potencijala globalnog zatopljenja (GWP), upotrebi fluoriranih stakleničkih plinova i drugih tvari kao rashladnih sredstava, utjecaju emisija fluoriranih stakleničkih plinova na klimu (red veličine njihova GWP-a) i odgovarajućim odredbama Uredbe (EU) br. 517/2014 i odgovarajućim provedbenim aktima

                  T

                  T

                  T

                  T

                  3.

                     Provjere prije stavljanja u rad, nakon dužeg razdoblja neupotrebe, nakon održavanja ili popravka ili tijekom rada

                  3.01.

                  Provođenje tlačne probe radi provjere čvrstoće sustava

                  P

                  P

                  —

                  —

                  3.02.

                  Provođenje tlačne probe radi provjere nepropusnosti sustava

                  3.03.

                  Upotreba vakuumske crpke

                  3.04.

                  Pražnjenje sustava radi odstranjivanja zraka i vlage u skladu s uobičajenom praksom

                  3.05.

                  Upisivanje podataka u očevidnike koji se vode za opremu i sastavljanje izvješća o jednom ili više testova i provjera provedenih tijekom ispitivanja

                  T

                  T

                  —

                  —

                  4.

                     Provjere propuštanja

                  4.01.

                  Poznavanje potencijalnih točaka na rashladnoj i klimatizacijskoj opremi i dizalicama topline na kojima može doći do propuštanja

                  T

                  T

                  —

                  T

                  4.02.

                  Provjera podataka upisanih u očevidnike koji se vode za opremu prije provjere propuštanja i određivanje relevantnih informacija o eventualnim problemima koji se ponavljaju ili problematičnim područjima na koje treba obratiti posebnu pozornost

                  T

                  T

                  —

                  T

                  4.03.

                  Vizualni i ručni pregled cijelog sustava u skladu s Uredbom Komisije (EZ) br. 1516/2007 (1)

                  P

                  P

                  —

                  P

                  4.04.

                  Provođenje provjere nepropusnosti sustava primjenom neizravne metode u skladu s Uredbom Komisije (EZ) br. 1516/2007 i priručnikom s uputama za sustav

                  P

                  P

                  —

                  P

                  4.05.

                  Upotreba prijenosnih mjernih uređaja kao što su manometri, termometri i multimetri za mjerenje napona, jakosti struje i otpora u kontekstu neizravnih metoda za provjeru nepropusnosti i tumačenje izmjerenih parametara

                  P

                  P

                  —

                  P

                  4.06.

                  Provođenje provjere propuštanja sustava primjenom jedne od izravnih metoda iz Uredbe Komisije (EZ) br. 1516/2007

                  P

                  —

                  —

                  —

                  4.07.

                  Provođenje provjere propuštanja sustava primjenom jedne od izravnih metoda koje ne podrazumijevaju prekid rashladnog kruga, a spominju se u Uredbi Komisije (EZ) br. 1516/2007

                  —

                  P

                  —

                  P

                  4.08.

                  Upotreba odgovarajućega elektroničkog uređaja za otkrivanje propuštanja

                  P

                  P

                  —

                  P

                  4.09.

                  Upisivanje podataka u očevidnike koji se vode za opremu

                  T

                  T

                  —

                  T

                  5.

                     Rukovanje sustavom i rashladnim sredstvom tijekom ugradnje, održavanja, servisa ili prikupljanja na način koji nije štetan za okoliš

                  5.01.

                  Spajanje i odvajanje uređaja i cijevi s minimalnim emisijama

                  P

                  P

                  —

                  —

                  5.02.

                  Pražnjenje i punjenje spremnika rashladnim sredstvom u tekućem i u plinovitom stanju

                  P

                  P

                  P

                  —

                  5.03.

                  Upotreba kompleta za prikupljanje rashladnog sredstva te spajanje i odvajanje kompleta za prikupljanje s minimalnim emisijama

                  P

                  P

                  P

                  —

                  5.04.

                  Ispuštanje iz sustava ulja onečišćenog fluoriranim plinom

                  P

                  P

                  P

                  —

                  5.05.

                  Utvrđivanje agregatnog stanja (tekućina, para) i toplinskog stanja (pothlađen, zasićen ili pregrijan) rashladnog sredstva prije punjenja kako bi se osigurali ispravna metoda i volumen punjenja. Punjenje sustava rashladnim sredstvom (u tekućoj i u plinovitoj fazi), bez rasipanja rashladnog sredstva

                  P

                  P

                  —

                  —

                  5.06.

                  Ispravan odabir vage i njezina upotreba za vaganje rashladnog sredstva

                  P

                  P

                  P

                  —

                  5.07.

                  Upisivanje svih relevantnih informacija o prikupljenom ili dodanom rashladnom sredstvu u očevidnik koji se vodi za opremu

                  T

                  T

                  —

                  —

                  5.08.

                  Poznavanje zahtjeva i postupaka za rukovanje onečišćenim rashladnim sredstvima i uljima te za njihovu ponovnu upotrebu, oporabu, skladištenje i prijevoz

                  T

                  T

                  T

                  —

                  6.

                     Komponenta: ugradnja, puštanje u rad i održavanje recipročnih, vijčanih i spiralnih kompresora, jednostupanjskih i dvostupanjskih

                  6.01.

                  Objašnjavanje osnova funkcioniranja kompresora (uključujući regulaciju kapaciteta i sustav podmazivanja) i povezanih rizika propuštanja ili oslobađanja rashladnog sredstva

                  T

                  T

                  —

                  —

                  6.02.

                  Ispravna ugradnja kompresora, uključujući opremu za regulaciju i sigurnosnu opremu, tako da nakon puštanja sustava u rad ne dođe do propuštanja ni značajnijeg oslobađanja plina

                  P

                  P

                  —

                  —

                  6.03.

                  Podešavanje sigurnosnih sklopki i sklopki za regulaciju

                  P

                  —

                  —

                  —

                  6.04.

                  Podešavanje usisnih i rasteretnih ventila

                  6.05.

                  Provjera sustava povrata ulja

                  6.06.

                  Pokretanje i zaustavljanje kompresora i provjera dobrog radnog stanja kompresora, uključujući obavljanje mjerenja tijekom rada kompresora

                  P

                  P

                  —

                  —

                  6.07.

                  Sastavljanje izvješća o stanju kompresora kojim se utvrđuju eventualni problemi u radu kompresora koji bi mogli oštetiti sustav i konačno dovesti do propuštanja ili oslobađanja rashladnog sredstva ako se ništa ne poduzme

                  T

                  T

                  —

                  —

                  7.

                     Komponenta: ugradnja, puštanje u rad i održavanje zrakom ili vodom hlađenih kondenzatora

                  7.01.

                  Objašnjavanje osnova funkcioniranja kondenzatora i povezanih rizika propuštanja

                  T

                  T

                  —

                  —

                  7.02.

                  Podešavanje regulatora tlaka pražnjenja kondenzatora

                  P

                  —

                  —

                  —

                  7.03.

                  Ispravna ugradnja kondenzatora/vanjske jedinice, uključujući opremu za regulaciju i sigurnosnu opremu, tako da nakon puštanja sustava u rad ne dođe do propuštanja ni većeg oslobađanja

                  P

                  P

                  —

                  —

                  7.04.

                  Podešavanje sigurnosnih sklopki i sklopki za regulaciju

                  P

                  —

                  —

                  —

                  7.05.

                  Provjera vodova za pražnjenje i cjevovoda tekućina

                  7.06.

                  Pročišćavanje nekondenzirajućih plinova izvan kondenzatora pomoću uređaja za pročišćavanje rashladnog medija

                  P

                  —

                  —

                  —

                  7.07.

                  Pokretanje i zaustavljanje kondenzatora i provjera dobrog radnog stanja kondenzatora, uključujući obavljanje mjerenja tijekom rada

                  P

                  P

                  —

                  —

                  7.08.

                  Provjera površine kondenzatora

                  P

                  P

                  —

                  —

                  7.09.

                  Sastavljanje izvješća o stanju kondenzatora kojim se utvrđuju eventualni problemi u radu koji bi mogli oštetiti sustav i konačno dovesti do propuštanja ili oslobađanja rashladnog sredstva ako se ništa ne poduzme

                  T

                  T

                  —

                  —

                  8.

                     Komponenta: ugradnja, puštanje u rad i održavanje zrakom ili vodom hlađenih isparivača

                  8.01.

                  Objašnjavanje osnova funkcioniranja isparivača (uključujući sustav za odleđivanje) i povezanih rizika propuštanja

                  T

                  T

                  —

                  —

                  8.02.

                  Podešavanje regulatora tlaka isparavanja na isparivaču

                  P

                  —

                  —

                  —

                  8.03.

                  Ugradnja isparivača, uključujući opremu za regulaciju i sigurnosnu opremu tako da kod puštanja sustava u rad ne dođe do propuštanja ni većeg oslobađanja

                  P

                  P

                  —

                  —

                  8.04.

                  Podešavanje sigurnosnih sklopki i sklopki za regulaciju

                  P

                  —

                  —

                  —

                  8.05.

                  Provjera ispravnog položaja cjevovoda tekućine i usisnih plinovoda

                  8.06.

                  Provjera cjevovoda vrućeg plina za odleđivanje

                  8.07.

                  Podešavanje ventila za regulaciju tlaka isparavanja

                  8.08.

                  Pokretanje i zaustavljanje isparivača i provjera dobrog radnog stanja isparivača, uključujući obavljanje mjerenja tijekom rada

                  P

                  P

                  —

                  —

                  8.09.

                  Provjera površine isparivača

                  P

                  P

                  —

                  —

                  8.10.

                  Sastavljanje izvješća o stanju isparivača kojim se utvrđuju eventualni problemi u radu koji bi mogli oštetiti sustav i konačno dovesti do propuštanja ili oslobađanja rashladnog sredstva ako se ništa ne poduzme

                  T

                  T

                  —

                  —

                  9.

                     Komponenta: ugradnja, puštanje u rad i servisiranje termostatskih ekspanzijskih ventila (TEV) i drugih komponenata

                  9.01.

                  Objašnjavanje osnova funkcioniranja različitih vrsta regulatora ekspanzije (termostatskih ekspanzijskih ventila, kapilarnih cijevi) i povezanih rizika propuštanja

                  T

                  T

                  —

                  —

                  9.02.

                  Ispravna ugradnja ventila

                  P

                  —

                  —

                  —

                  9.03.

                  Podešavanje mehaničkih/elektroničkih TEV ventila

                  P

                  —

                  —

                  —

                  9.04.

                  Podešavanje mehaničkih i elektroničkih termostata

                  9.05.

                  Podešavanje presostata

                  9.06.

                  Podešavanje mehaničkih i elektroničkih ograničivača tlaka

                  9.07.

                  Provjera rada odvajača ulja

                  P

                  —

                  —

                  —

                  9.08.

                  Provjera stanja sušila s filtrom

                  9.09.

                  Sastavljanje izvješća o stanju tih komponenti kojim se utvrđuju eventualni problemi u radu koji bi mogli oštetiti sustav i konačno dovesti do propuštanja ili oslobađanja rashladnog sredstva ako se ništa ne poduzme

                  T

                  —

                  —

                  —

                  10.

                     Cjevovodi: montaža nepropusnog sustava cjevovoda u rashladnom postrojenju

                  10.01.

                  Zavarivanje, tvrdo lemljenje i/ili lemljenje nepropusnih spojeva na metalnim cijevima koje se rabe u rashladnim i klimatizacijskim sustavima ili sustavima dizalica topline

                  P

                  P

                  —

                  —

                  10.02.

                  Izrada/provjera nosača cijevi i komponenti

                  P

                  P

                  —

                  —

                  11.

                     Podaci o odgovarajućim tehnologijama za zamjenu ili smanjenje upotrebe fluoriranih stakleničkih plinova i sigurno rukovanje njima

                  11.01.

                  Poznavanje odgovarajućih tehnologija za zamjenu ili smanjenje upotrebe fluoriranih stakleničkih plinova i sigurno rukovanje njima

                  T

                  T

                  T

                  T

                  11.02.

                  Poznavanje odgovarajućih modela sustava za smanjenje veličine punjenja s fluoriranim stakleničkim plinovima i povećanje energetske učinkovitosti

                  T

                  T

                  —

                  —

                  11.03.

                  Poznavanje odgovarajućih sigurnosnih propisa i normi za upotrebu, skladištenje i prijevoz zapaljivih ili otrovnih rashladnih sredstava ili rashladnih sredstava kojima je potreban veći radni tlak

                  T

                  T

                  —

                  —

                  11.04.

                  Razumijevanje prednosti i nedostataka, osobito u pogledu energetske učinkovitosti, zamjenskih rashladnih sredstava s obzirom na planiranu primjenu i klimatske uvjete u različitim regijama

                  T

                  T

                  —

                  —

         (1)  Uredba Komisije (EZ) br. 1516/2007 od 19. prosinca 2007. o utvrđivanju, u skladu s Uredbom (EZ) br. 842/2006 Europskog parlamenta i Vijeća, standardnih zahtjeva u pogledu provjere propuštanja nepokretne opreme za hlađenje i klimatizaciju i dizalica topline, koje sadrže određene fluorirane stakleničke plinove (SL L 335, 20.12.2007., str. 10.).

      PRILOG II.

         Korelacijska tablica

                  Uredba (EZ) br. 303/2008

                  Ova Uredba

                  Članak 1.

                  Članak 1.

                  Članak 2.

                  Članak 2.

                  Članak 3.

                  —

                  Članak 4. stavci 1. i 2.

                  Članak 3. stavci 1. i 2.

                  Članak 4. stavak 3. točka (a)

                  Članak 3. stavak 4.

                  Članak 4. stavak 3. točke (b) i (c)

                  Članak 3. stavak 3. točke (a) i (b)

                  Članak 4. stavak 4.

                  —

                  Članak 5.

                  Članak 4.

                  Članak 6.

                  —

                  Članak 7.

                  Članak 5.

                  Članak 8.

                  Članak 6.

                  Članak 9.

                  —

                  Članak 10.

                  Članak 7.

                  Članak 11.

                  Članak 8.

                  Članak 12.

                  Članak 9.

                  Članak 13.

                  Članak 10.

                  —

                  Članak 11.

                  Članak 14.

                  Članak 12.

                  Prilog

                  Prilog I.

                  —

                  Prilog II.


title: Provedbena uredba Komisije (EU) br. 1064/2013 оd 30. listopada 2013. o utvrđivanju koeficijenata koji se primjenjuju na žitarice koje se izvoze u obliku Scotch whiskyja za razdoblje 2013./2014.

text:
               31.10.2013

               HR

               Službeni list Europske unije

               L 289/46

         PROVEDBENA UREDBA KOMISIJE (EU) br. 1064/2013
   оd 30. listopada 2013.
   o utvrđivanju koeficijenata koji se primjenjuju na žitarice koje se izvoze u obliku Scotch whiskyja za razdoblje 2013./2014.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1670/2006 od 10. studenoga 2006. o utvrđivanju određenih detaljnih pravila za primjenu Uredbe Vijeća (EZ) br. 1784/2003 u pogledu utvrđivanja i dodjele prilagođenih subvencija u vezi sa žitaricama izvezenim u obliku određenih jakih alkoholnih pića (2), a posebno njezin članak 5.,
   budući da:

               (1)

               Člankom 4. stavkom 1. Uredbe (EZ) br. 1670/2006 predviđa se da količine žitarica koje su prihvatljive za subvenciju jesu količine koje su stavljene pod kontrolu i destilirane, ponderirane koeficijentom koji se za svaku dotičnu državu članicu određuje na godišnjoj razini. Koeficijentom se iskazuje prosječan omjer između ukupnih izvezenih količina i ukupnih količina dotičnih jakih alkoholnih pića stavljenih u promet, na temelju trenda zabilježenog za te količine tijekom broja godina koji odgovara prosječnom razdoblju starenja dotičnog jakog alkoholnog pića.

               (2)

               Na temelju podataka koje je Ujedinjena Kraljevina dostavila za razdoblje od 1. siječnja do 31. prosinca 2012. prosječno razdoblje starenja Scotch whiskyja je 2012. iznosilo sedam godina.

               (3)

               Provedbena uredba Komisije (EU) br. 745/2012 (3) bespredmetna je jer se odnosi na koeficijente primjenjive za godinu 2012./2013. Stoga je potrebno utvrditi koeficijente za razdoblje od 1. listopada 2013. do 30. rujna 2014.

               (4)

               Člankom 10. Protokola br. 3 uz Sporazum o Europskom gospodarskom prostoru isključuje se dodjela subvencija za izvoz u Lihtenštajn, Island i Norvešku. Osim toga, Unija je s određenim trećim zemljama sklopila sporazume o ukidanju izvoznih subvencija. Stoga na temelju članka 7. stavka 2. Uredbe (EZ) br. 1670/2006 to treba uzeti u obzir pri izračunu koeficijenta za razdoblje 2013./2014.,

         DONIJELA JE OVU UREDBU:
   Članak 1.
   U Prilogu ovoj Uredbi utvrđuju se koeficijenti predviđeni člankom 4. Uredbe (EZ) br. 1670/2006 koji se u razdoblju od 1. listopada 2013. do 30. rujna 2014. primjenjuju na žitarice koje se u Ujedinjenoj Kraljevini koriste za proizvodnju Scotch whiskyja.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. listopada 2013. do 30. rujna 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. listopada 2013..

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 312, 11.11.2006., str. 33.

      (3)  Provedbena uredba Komisije (EU) br. 745/2012 od 16. kolovoza 2012. o utvrđivanju koeficijenata koji se primjenjuju na žitarice koje se izvoze u obliku Scotch whiskyja za razdoblje 2012./2013. (SL L 219, 17.8.2012., str. 13.).

      PRILOG

                  Koeficijenti koji se primjenjuju u Ujedinjenoj Kraljevini

                  Razdoblje primjene

                  Koeficijent koji se primjenjuje

                  na ječam prerađen u slad koji se koristi za proizvodnju viskija od slada

                  na žitarice koje se koriste za proizvodnju viskija od žitarica

                  Od 1. listopada 2013. do 30. rujna 2014.

                  0,667

                  0,515


title: Provedbena uredba Komisije (EU) br. 443/2014. оd 30. travnja 2014. o izmjeni Provedbene uredbe (EU) br. 543/2011 o razinama aktiviranja za dodatne carine za rajčice, krastavce, stolno grožđe, marelice, trešnje, osim višanja, breskve, uključujući nektarine, i šljive

text:
               1.5.2014

               HR

               Službeni list Europske unije

               L 130/41

         PROVEDBENA UREDBA KOMISIJE (EU) br. 443/2014.
   оd 30. travnja 2014.
   o izmjeni Provedbene uredbe (EU) br. 543/2011 o razinama aktiviranja za dodatne carine za rajčice, krastavce, stolno grožđe, marelice, trešnje, osim višanja, breskve, uključujući nektarine, i šljive
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   budući da:

               (1)

               Provedbenom uredbom Komisije (EU) br. 543/2011 (2) predviđa se nadzor uvoza proizvoda iz njezina Priloga XVIII. Taj se nadzor provodi u skladu s detaljnim pravilima iz članka 308.d Uredbe Komisije (EEZ) br. 2454/93 (3).

               (2)

               Radi primjene članka 5. stavka 4. Sporazuma o poljoprivredi (4) zaključenog u okviru Urugvajske runde višestranih trgovinskih pregovora te na temelju zadnjih podataka dostupnih za 2011., 2012. i 2013. treba izmijeniti razinu aktiviranja u pogledu primjene dodatnih carina za krastavce i trešnje, osim višanja, od 1. svibnja 2014. i za marelice, rajčice, šljive, breskve, uključujući nektarine, i stolno grožđe od 1. lipnja 2014.

               (3)

               Provedbenu uredbu (EU) br. 543/2011 potrebno je u skladu s time izmijeniti. Radi jasnoće treba u cijelosti zamijeniti Prilog XVIII. navedenoj uredbi.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova uredba treba stupiti na snagu na dan objave,

         DONIJELA JE OVU UREDBU:
   Članak 1.
   U Prilogu XVIII. Provedbenoj uredbi (EU) br. 543/2011 razine aktiviranja za rajčice, krastavce, stolno grožđe, marelice, trešnje, osim višanja, breskve, uključujući nektarine, i šljive zamjenjuju se razinama utvrđenima u odgovarajućem stupcu navedenog priloga, kako je navedeno u Prilogu ovoj uredbi.
   Članak 2.
   Ova uredba stupa na snagu na dan objave u Službenom listu Europske unije.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 671.

      (2)  Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.).

      (3)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL L 253, 11.10.1993., str. 1.).

      (4)  SL L 336, 23.12.1994., str. 22.

      PRILOG

            „PRILOG XVIII.
            DODATNE UVOZNE CARINE: GLAVA IV., POGLAVLJE I., ODJELJAK 2.
            Neovisno o pravilima za tumačenje kombinirane nomenklature, smatra se da opisi robe imaju samo indikativnu vrijednost. Područje primjene dodatnih carina utvrđeno je, u okviru ovog priloga, oznakama KN kakve su bile na snazi u vrijeme prihvaćanja ove uredbe.

                        (u tonama)

                        Serijski broj

                        Oznaka KN

                        Opis robe

                        Razdoblje primjene

                        Razine aktiviranja

                        78.0015

                        0702 00 00

                        Rajčice

                        Od 1. listopada do 31. svibnja

                        445 127

                        78.0020

                        Od 1. lipnja do 30. rujna

                        27 287

                        78.0065

                        0707 00 05

                        Krastavci

                        Od 1. svibnja do 31. listopada

                        12 678

                        78.0075

                        Od 1. studenoga do 30. travnja

                        12 677

                        78.0085

                        0709 91 00

                        Artičoke

                        Od 1. studenoga do 30. lipnja

                        12 663

                        78.0100

                        0709 93 10

                        Tikvice

                        Od 1. siječnja do 31. prosinca

                        112 241

                        78.0110

                        0805 10 20

                        Naranče

                        Od 1. prosinca do 31. svibnja

                        252 542

                        78.0120

                        0805 20 10

                        Klementine

                        Od 1. studenoga do kraja veljače

                        82 192

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarine (uključujući tangerine i satsume); wilkings i slični križanci agruma

                        Od 1. studenoga do kraja veljače

                        81 570

                        78.0155

                        0805 50 10

                        Limuni

                        Od 1. lipnja do 31. prosinca

                        310 090

                        78.0160

                        Od 1. siječnja do 31. svibnja

                        51 670

                        78.0170

                        0806 10 10

                        Stolno grožđe

                        Od 21. srpnja do 20. studenoga

                        69 907

                        78.0175

                        0808 10 80

                        Jabuke

                        Od 1. siječnja do 31. kolovoza

                        553 379

                        78.0180

                        Od 1. rujna do 31. prosinca

                        72 914

                        78.0220

                        0808 30 90

                        Kruške

                        Od 1. siječnja do 30. travnja

                        183 233

                        78.0235

                        Od 1. srpnja do 31. prosinca

                        25 489

                        78.0250

                        0809 10 00

                        Marelice

                        Od 1. lipnja do 31. srpnja

                        5 630

                        78.0265

                        0809 29 00

                        Trešnje, osim višanja

                        Od 21. svibnja do 10. kolovoza

                        32 371

                        78.0270

                        0809 30

                        Breskve, uključujući nektarine

                        Od 11. lipnja do 30. rujna

                        3 146

                        78.0280

                        0809 40 05

                        Šljive

                        Od 11. lipnja do 30. rujna

                        16 404”


title: Provedbena uredba Komisije (EU) 2016/2306 оd 19. prosinca 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2016. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2017. u okviru carinskih kvota koje su Uredbom (EZ) br. 533/2007 otvorene u sektoru mesa peradi

text:
               20.12.2016

               HR

               Službeni list Europske unije

               L 345/39

         PROVEDBENA UREDBA KOMISIJE (EU) 2016/2306
   оd 19. prosinca 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. prosinca 2016. i o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2017. u okviru carinskih kvota koje su Uredbom (EZ) br. 533/2007 otvorene u sektoru mesa peradi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Uredbom Komisije (EZ) br. 533/2007 (2) otvorene su godišnje carinske kvote za uvoz proizvoda iz sektora mesa peradi.

               (2)

               Količine obuhvaćene zahtjevima za uvozne dozvole podnesenima od 1. do 7. prosinca 2016. za podrazdoblje od 1. siječnja do 31. ožujka 2017. za neke kvote premašuju raspoložive količine. Stoga je potrebno odrediti u kojoj se mjeri uvozne dozvole mogu izdavati tako da se odredi koeficijent dodjele koji će se primjenjivati na količine za koje je podnesen zahtjev, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Količine obuhvaćene zahtjevima za uvozne dozvole podnesenima od 1. do 7. prosinca 2016. za podrazdoblje od 1. siječnja do 31. ožujka 2017. za neke su kvote manje od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (4)

               Kako bi se osigurala učinkovitost mjere, ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   1.   Količine obuhvaćene zahtjevima za uvozne dozvole podnesenima u skladu s Uredbom (EZ) br. 533/2007 za podrazdoblje od 1. siječnja do 31. ožujka 2017. množe se s koeficijentom dodjele iz Priloga ovoj Uredbi.
   2.   Količine za koje nisu podneseni zahtjevi za uvozne dozvole u skladu s Uredbom (EZ) br. 533/2007, koje je potrebno dodati podrazdoblju od 1. travnja do 30. lipnja 2017. navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2016.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 533/2007 od 14. svibnja 2007. o otvaranju i predviđanju upravljanja carinskim kvotama u sektoru mesa peradi (SL L 125, 15.5.2007., str. 9.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Redni br.

                  Koeficijent dodjele – zahtjevi podneseni za podrazdoblje od 1. siječnja do 31. ožujka 2017.
                  (u %)

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja do 30. lipnja 2017.
                  (u kg)

                  09.4067

                  1,396651

                  —

                  09.4068

                  —

                  2 142 507

                  09.4069

                  0,146909

                  —

                  09.4070

                  —

                  1 335 750


title: Provedbena uredba Komisije (EU) br. 1369/2011 od 21. prosinca 2011. o izmjeni Uredbe (EZ) br. 952/2006 o utvrđivanju detaljnih pravila za primjenu Uredbe Vijeća (EZ) br. 318/2006 u pogledu upravljanja tržištem šećera Zajednice i sustava kvota

text:
               03/Sv. 61

               HR

               Službeni list Europske unije

               138

         32011R1369

               L 341/38

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1369/2011
   od 21. prosinca 2011.
   o izmjeni Uredbe (EZ) br. 952/2006 o utvrđivanju detaljnih pravila za primjenu Uredbe Vijeća (EZ) br. 318/2006 u pogledu upravljanja tržištem šećera Zajednice i sustava kvota
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 192. stavak 2. u vezi s njezinim člankom 4.,
   budući da:

               (1)

               Nakon uvođenja kompjuteriziranog sustava za dostavljanje podataka o cijenama šećera za sustav evidentiranja cijena u skladu s člankom 14. Uredbe Komisije (EZ) br. 952/2006 (2), primjereno je povećati učestalost kojom Komisija dostavlja navedene podatke Upravnom odboru za zajedničku organizaciju poljoprivrednih tržišta.

               (2)

               Uredbu (EZ) br. 952/2006 treba stoga na odgovarajući način izmijeniti.

               (3)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prvi stavak članka 14. Uredbe (EZ) br. 952/2006 zamjenjuje se sljedećim:

      „Komisija svakog mjeseca obavješćuje Upravljački odbor za zajedničku organizaciju poljoprivrednih tržišta o prosječnoj cijeni za bijeli šećer koja je bila prijavljena u mjesecu koji prethodi datumu obavijesti.”

   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2011.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 178, 1.7.2006., str. 39.


title: Provedbena uredba Komisije (EU) br. 279/2014 оd 19. ožujka 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               20.3.2014

               HR

               Službeni list Europske unije

               L 82/6

      PROVEDBENA UREDBA KOMISIJE (EU) br. 279/2014
   оd 19. ožujka 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2014.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  145,0

                  MA

                  63,9

                  TN

                  88,1

                  TR

                  102,6

                  ZZ

                  99,9

                  0707 00 05

                  EG

                  182,1

                  MA

                  182,1

                  TR

                  142,5

                  ZZ

                  168,9

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  41,9

                  TR

                  89,7

                  ZZ

                  65,8

                  0805 10 20

                  EG

                  47,9

                  IL

                  68,0

                  MA

                  60,9

                  TN

                  55,0

                  TR

                  56,9

                  ZA

                  62,5

                  ZZ

                  58,5

                  0805 50 10

                  TR

                  63,5

                  ZZ

                  63,5

                  0808 10 80

                  AR

                  94,0

                  CL

                  127,9

                  CN

                  117,1

                  MK

                  30,8

                  US

                  182,3

                  ZZ

                  110,4

                  0808 30 90

                  AR

                  99,0

                  CL

                  107,5

                  CN

                  74,5

                  TR

                  158,2

                  ZA

                  85,1

                  ZZ

                  104,9

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Vijeća (EU) 2015/2454 od 23. prosinca 2015. o provedbi članka 17. stavaka 1. i 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

text:
               24.12.2015

               HR

               Službeni list Europske unije

               L 339/36

         PROVEDBENA UREDBA VIJEĆA (EU) 2015/2454
   od 23. prosinca 2015.
   o provedbi članka 17. stavaka 1. i 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 224/2014 od 10. ožujka 2014. o mjerama ograničavanja s obzirom na stanje u Srednjoafričkoj Republici (1), a posebno njezin članak 17. stavke 1.i 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. ožujka 2014. donijelo Uredbu (EU) br. 224/2014.

               (2)

               Odbor Vijeća sigurnosti Ujedinjenih naroda, osnovan u skladu s Rezolucijom Vijeća sigurnosti Ujedinjenih naroda 2127 (2013) („Odbor za sankcije”), ažurirao je 20. listopada 2015. identifikacijske podatke o jednom pojedincu na svojem popisu sankcija.

               (3)

               Odbor za sankcije dodao je 17. prosinca 2015. dvije osobe na popis osoba i subjekata koji podliježu mjerama ograničavanja.

               (4)

               Prilog I. Uredbi (EU) br. 224/2014 stoga bi trebalo na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 224/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 2015.

            Za Vijeće

            Predsjednik

         J. ASSELBORN

      (1)  SL L 70, 11.3.2014., str. 1.

      PRILOG

                  I.

                  Sljedeće se osobe dodaju na popis iz Priloga I. Uredbi (EU) br. 224/2014:
                  A.   Osobe
                  7.   Haroun GAYE (poznat i kao: (a) Haroun Geye; (b) Aroun Gaye; (c) Aroun Geye
                  Položaj: Izvjestitelj političke središnjice skupine Front Populaire pour la Renaissance de Centrafrique (FPRC)
                  Datum rođenja: (a) 30. siječnja 1968.; (b) 30. siječnja 1969.
                  Br. putovnice: Srednjoafrička Republika, broj O00065772 (slovo O nakon kojeg slijede tri nule), istječe 30. prosinca 2019.)
                  Adresa: Bangui, Srednjoafrička Republika
                  Uvršten na popis: 17. prosinca 2015.
                  Informacije iz sažetka razloga za uvrštavanje na popis Odbora za sankcije:
                  Haroun Gaye uvršten je na popis 17. prosinca 2015. u skladu sa stavkom 11. i stavkom 12. točkama (b) i (f) Rezolucije 2196 (2015) kao osoba koja „sudjeluje u radnjama kojima se potkopava mir, stabilnost ili sigurnost u SAR-u ili pruža potporu tim radnjama”; „koja je uključena u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili koje predstavljaju zlouporabe ili povrede ljudskih prava, u SAR-u, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje;” i „koja sudjeluje u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući MINUSCA-u, misije Europske unije i francuske operacije koje im pružaju potporu.”

                     Dodatne informacije:

                  HAROUN GAYE od početka 2014. jedan je od vođa oružane skupine koja djeluje u četvrti PK5 u Banguiju. Predstavnici civilnog društva četvrti PK5 navode da Gaye i njegova oružana skupina potiču sukob u Banguiju, suprotstavljaju se pomirenju i sprečavaju kretanje stanovništva u treći okrug Banguija i iz njega. Gaye i 300 prosvjednika 11. svibnja 2015. blokirali su pristup Nacionalnom prijelaznom vijeću kako bi omeli posljednji dan foruma iz Banguija. GAYE je navodno surađivao s predstavnicima postrojbe anti-Balaka radi koordinacije tog ometanja.
                  Gaye i manja skupina sljedbenika 26. lipnja 2015. omeli su početak akcije registracije birača u četvrti PK5 u Banguiju, zbog čega je akcija prekinuta.
                  MINUSCA je pokušala uhititi Gayea 2. kolovoza 2015. u skladu s odredbama stavka 32. točke (f) podtočke i. Rezolucije Vijeća sigurnosti 2217 (2015). Gaye, koji je navodno unaprijed obaviješten o pokušaju uhićenja, dočekao ga je spreman s pristašama naoružanima teškim oružjem. Gayeve snage otvorile su vatru na zajedničku jedinicu za posebne namjene MINUSCA-e. U sedmosatnoj pucnjavi Gayeovi ljudi upotrebljavali su vatreno oružje, ručne raketne bacače i ručne granate protiv snaga MINUSCA-e te su usmrtili jednog pripadnika mirovnih snaga i ozlijedili osmero. Gaye je bio uključen u poticanje nasilnih prosvjeda i sukoba krajem rujna 2015. u akciji za koju se čini da je bila pokušaj državnog udara radi rušenja prijelazne vlade. Pokušaj državnog udara vjerojatno su predvodili pristaše bivšeg predsjednika Bozizea u savezništvu iz koristi s Gayeom i drugim vođama FPRC-a. Čini se da je Gaye namjeravao pokrenuti niz osvetničkih napada kojim bi se ugrozilo predstojeće izbore. Gaye je bio zadužen za koordinaciju s marginaliziranim članovima postrojbe anti-Balaka.
                  U četvrti PK5 1. listopada 2015. održan je sastanak između Eugènea Barreta Ngaïkosseta, člana marginalizirane skupine anti-Balake, i Gayea s ciljem planiranja zajedničkog napada na Bangui u subotu 3. listopada. Gayeova skupina sprečavala je ljude u četvrti PK5 da je napuste kako bi ojačala zajednički identitet muslimanskog stanovništva radi zaoštravanja međuetničkih napetosti i izbjegavanja pomirenja. Gaye i njegova skupina 26. listopada 2015. prekinuli su sastanak između nadbiskupa Banguija i imama središnje džamije Banguija te su prijetili izaslanstvu koje se moralo povući iz središnje džamije i pobjeći iz četvrti PK5.
                  8.   Eugène BARRET NGAÏKOSSET (poznat i kao: (a) Eugene Ngaikosset; (b) Eugene Ngaikoisset; (c) Eugene Ngakosset; (d) Eugene Barret Ngaikosse; (e) Eugene Ngaikouesset; nepotvrđena druga imena: (f) „The Butcher of Paoua” („Koljač iz Paoue”); (g) Ngakosset
                  Položaj: (a) bivši kapetan, predsjednička garda SAR-a (b) bivši kapetan, ratna mornarica SAR-a
                  Nacionalni identifikacijski broj: Srednjoafričke oružane snage (FACA), vojni identifikacijski broj 911-10-77
                  Adresa: (a) Bangui, Srednjoafrička Republika
                  Uvršten na popis: 17. prosinca 2015.
                  Ostale informacije: Kapetan Eugène Barret Ngaïkosset bivši je član predsjedničke garde bivšeg predsjednika Françoisa Bozizéa (CFi.001) i povezan je s pokretom anti-Balaka. Pobjegao je iz zatvora 17. svibnja 2015. nakon izručenja iz Brazzavillea i osnovao je vlastitu frakciju anti-Balake u kojoj su i bivši borci FACA-e.
                  Informacije iz sažetka razloga za uvrštavanje na popis Odbora za sankcije:
                  Eugène BARRET NGAÏKOSSET uvršten je na popis 17. prosinca 2015. u skladu sa stavkom 11. i stavkom 12. točkama (b) i (f) Rezolucije 2196 (2015) kao osoba koja „sudjeluje u radnjama kojima se potkopava mir, stabilnost ili sigurnost u SAR-u ili pruža potporu tim radnjama”; „koja je uključena u planiranje, usmjeravanje ili poduzimanje radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili koje predstavljaju zlouporabe ili povrede ljudskih prava, u SAR-u, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje;” i „koja sudjeluje u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući MINUSCA-u, misije Europske unije i francuske operacije koje im pružaju potporu.”

                     Dodatne informacije:

                  Ngaïkosset je jedan od glavnih počinitelja nasilja koje je izbilo u Banguiju krajem rujna 2015. Ngaïkosset i drugi članovi anti-Balake surađivali su s marginaliziranim članovima ex-Séléke u pokušaju destabilizacije srednjoafričke prijelazne vlade. U noći između 27. i 28. rujna 2015. Ngaïkosset i drugi izveli su neuspješan pokušaj napada na tabor žandarmerije „Izamo” radi krađe oružja i streljiva. Skupina je 28. rujna opkolila urede srednjoafričkog nacionalnog radija.
                  U četvrti PK5 1. listopada 2015. održan je sastanak između Ngaïkosseta i Harouna Gayea, vođe skupine Front Populaire pour la Renaissance de Centrafrique (FPRC), s ciljem planiranja zajedničkog napada na Bangui u subotu 3. listopada.
                  Srednjoafrički ministar pravosuđa 8. listopada 2015. objavio je planove da se istraži Ngaïkosseta i druge pojedince zbog njihove uloge u nasilju u Banguiju u rujnu 2015. Navedeno je da su Ngaïkosset i drugi sudjelovali u „nečuvenom ponašanju koje čini povredu unutarnje sigurnosti države, urotu, poticanje na građanski rat, građanski neposluh, mržnju i sudioništvo.” Srednjoafrička pravna tijela dobila su nalog da pokrenu istragu radi nalaženja i uhićenja počinitelja i supočinitelja.
                  Postoji sumnja da je Ngaïkosset 11. listopada 2015. zatražio od paravojne skupine anti-Balake pod svojim zapovjedništvom da izvede otmice, posebno francuskih državljana, ali i srednjoafričkih političkih ličnosti i dužnosnika UN-a, s ciljem prisiljavanja prijelazne predsjednice Catherine Samba-Panze da odstupi.

                  II.

                  Unos broj 6. u Prilogu I. Uredbi (EU) br. 224/2014 zamjenjuje se sljedećim unosom:
                  6.   Oumar YOUNOUS ABDOULAY (poznat i kao: (a) Oumar Younous; (b) Omar Younous; (c) Oumar Sodiam; (d) Oumar Younous M'Betibangui)
                  Položaj: Bivši general Séléke
                  Datum rođenja: 2. travnja 1970.
                  Državljanstvo: Sudan, srednjoafrička diplomatska putovnica br. D00000898, izdana 11. travnja 2013., (vrijedi do 10. travnja 2018.)
                  Adresa: (a) Bria, Srednjoafrička Republika (tel. + 236 75507560); (b) Birao, Srednjoafrička Republika; (c) Tullus, južni Darfur, Sudan (prijašnja lokacija)
                  Ostale informacije: Krijumčar dijamanata i general Séléke s tri zvjezdice te blizak pouzdanik bivšeg privremenog predsjednika Srednjoafričke Republike Michela Djotodije. Fizički opis: boja kose: crna; visina: 180 cm; pripada etničkoj skupini Fulbe. Fotografija dostupna za uvrštenje na posebnu objavu Interpola i Vijeća sigurnosti UN-a.
                  Datum uvrštenja na popis UN-a: 20. kolovoza 2015. (izmijenjeno 20. listopada 2015.)
                  Informacije iz sažetka razloga za uvrštavanje na popis Odbora za sankcije:
                  Oumar Younous uvršten je na popis 20. kolovoza 2015. u skladu sa stavkom 11. i stavkom12. točkom (d) Rezolucije 2196 (2015) kao osoba koja „sudjeluje u radnjama kojima se potkopava mir, stabilnost ili sigurnost u SAR-u ili pruža potporu tim radnjama, uključujući radnje kojima se ugrožavaju ili krše prijelazni sporazumi, ili kojima se ugrožava ili ometa proces političke tranzicije, uključujući tranziciju prema slobodnim i pravednim demokratskim izborima, ili kojima se potiče nasilje” te „pruža potporu naoružanim skupinama ili kriminalnim mrežama putem nezakonitog iskorištavanja prirodnih resursa, uključujući dijamante, zlato te divlje biljne i životinjske vrste i njihove proizvode, u Srednjoafričkoj Republici.”

                     Dodatne informacije:

                  Oumar Younous, general bivše Séléke i krijumčar dijamanata, podupirao je naoružanu skupinu nezakonitim iskorištavanjem prirodnih resursa i trgovanjem njima, među ostalim i dijamantima, u Srednjoafričkoj Republici.
                  Oumar Younous, bivši vozač u poduzeću SODIAM za otkup dijamanata, u listopadu 2008. pridružio se pobunjeničkoj skupini Mouvement des Libérateurs Centrafricains pour la Justice (MLCJ). U prosincu 2013. Oumar Younous prepoznat je kao general Séléke s tri zvjezdice i blizak pouzdanik privremenog predsjednika Michela Djotodije.
                  Younous sudjeluje u prodaji dijamanata iz Brije i Sam Ouandje u Sudan. Izvori su dojavili da je Oumar Younous sudjelovao u prikupljanju paketa s dijamantima skrivenih u Briji te ih nosio u Sudan na prodaju.